Verstappen: Hamilton törölt köre miatt csalóka az eredmény
A Red Bull pilótái elégedettek a Stájer Nagydíj elsõ edzésnapja után, de mindketten szoros csatára készülnek a Mercedes ellen. Pérez tudja, hogy nagy ugrásra van szüksége.
Papíron remek eredményeket ért el Max Verstappen a Stájer Nagydíj elsõ két szabadedzésén, hiszen mindkét esetben õ zárta az élen a tréningeket, de ehhez az kellett, hogy az elsõn Valtteri Bottas, a másodikon Lewis Hamilton körét töröljék, vagyis a Red Bull hazai pályáján a nyers tempó tekintetében egyelõre a Mercedes áll jobban.

Az AWS elemzése szerint a különbség minimális, maximum 0,1 másodperc a lágy gumikon, és Hamilton is azt mondta, hogy a gyors Red Bullokra számít. Ezzel Verstappen is egyetértett, szerinte „alapvetõen jó” napja volt a csapatnak, és bár vannak átnézendõ dolgok, ezt a pénteki edzések után normálisnak tartja.

„Pillanatnyilag nagyon elégedett vagyok azzal, ahol tartunk az autóval. A második edzésen Lewisnak volt jobb köre, de azt törölték, úgyhogy az összkép kissé másként fest, mint ahogy a köridõtáblázaton látszik. Arra számítunk, hogy mindkét csapat az élen lesz. Az idõjárás-elõrejelzés folyamatosan változik, meglátjuk, holnap mi lesz, de szerintem ismét nagyon szoros csatára számíthatunk.”

Verstappen a második szabadedzésen sokkal gyorsabbnak tûnt csapattársánál, Sergio Péreznél, aki mindössze a 9. helyre ért oda, a nap folyamán meg is pördült és nem sokat mutatott abból a formából, amire az elõzõ futamokon képes volt. Viszont, a mexikói pilóta nem esett pánikba.

„Trükkösek voltak a körülmények a pályán a második szabadedzés elejétõl, de az edzés során javult a helyzet. A mi szempontunkból egy kissé finomítanunk kell, de az biztos, hogy van még potenciál az autóban, óriási különbséget okozhat, ha találunk néhány tizedet.”

„Még mindig tanulom, hogy mi a legjobb beállítás ehhez az autóhoz, most is szánunk idõt a mérnökeimmel arra, hogy ezt eltaláljuk. Szerintem holnap jó helyzetben lehetünk, a hosszú etapok is ígéretesek, úgyhogy harcban lehetünk, ha találunk még néhány tizedet. Remélhetõleg sikerül majd jó kört összerakni a Q3-ban.”
Red Bull Racing Forma-1-es hír Sergio Pérez GPhírek Max Verstappen